**MATERSKÁ ŠKOLA – Benkova 17, Nitra 949 11**

****

**ŠKOLSKÝ VZDELÁVACÍ PROGRAM**

**UČÍME SA HRAVO, ZDRAVO.**

OBSAH

1. Názov školského vzdelávacieho programu.
2. Vymedzenie vlastných cieľov a poslania výchovy a vzdelávania a zameranie školy.
3. Stupeň vzdelania, ktorý sa dosiahne absolvovaním školského vzdelávacieho programu.
4. Dĺžka dochádzky a formy výchovy a vzdelávania.
5. Učebné osnovy.
6. Vyučovací jazyk podľa § 12 školského zákona.
7. Hodnotenia detí.
8. Zdroje.
9. Prílohy: Ročný obsahový a tematický plán.

|  |  |
| --- | --- |
| **Názov ŠkVP:** | **Učíme sa hravo, zdravo.** |
| **Stupeň vzdelania:** | **Predprimárne vzdelávanie** |
| **Dĺžka štúdia:** | **1 – 4 roky** |
| **Formy výchovy a vzdelávania :** | **Celodenná** |
| **Vyučovací jazyk:** | **Slovenský** |
| **Prerokovaný v pedagogickej rade:** | **26.04.2022** |
| **Prerokovaný v rade školy:** | **27.9.2022** |
| **Schválený zriaďovateľom :** |  |
| **Vydaný dňa:** | **01.05.2022** |

1. **Názov školského vzdelávacieho programu .**

**„Učíme sa hravo, zdravo“.**

1. **Vymedzenie vlastných cieľov a poslania výchovy a vzdelávania a zamerania školy.**

**Hlavným cieľom výchovy a vzdelávania v materskej škole je** dosiahnutie optimálnej kognitívnej, senzomotorickej a sociálno – citovej úrovne ako základu na školské vzdelávanie v základnej škole a na život v spoločnosti..

**Vlastné ciele výchovy a vzdelávania v našej MŠ sú:**

* Podporovať vzťah dieťaťa k poznávaniu a učeniu hrou.
* Rozvíjať cieľavedome, systematicky a v tvorivej atmosfére osobnosť dieťaťav psychomotorickej, poznávacej, sociálnej, emocionálnej a morálnej oblasti.
* Vytvárať podmienky k vytvoreniu pozitívneho postoja detí k pohybovým aktivitám tak, aby sa stali pevnou súčasťou ich životného štýlu.
* Starať sa o telo a pohybový prejav dieťaťa v záujme udržania jeho aktívneho zdravia.
* Naučiť sa chrániť svoje zdravie vrátane využitia zdravej výživy.
* Pohybovými aktivitami pozitívne ovplyvňovať rozvoj a funkcie ostatných systémov (výkonnosť, zdatnosť, zdravotný stav a aj posilnenie kognitívnych procesov).
* Získať konkrétne poznatky o prírode v najbližšom okolí detí, zdravom životnom prostredí, tvorbe – recyklácii- skladovaní odpadu, znečisťovaní ovzdušia a životného prostredia. Chápať a hodnotiť vzťahy medzi ním a životným prostredím v jeho okolí, chápať potrebu ochrany životného prostredia, získavať pozitívne postoje k ochrane a tvorbe životného prostredia.
* Získať základné poznatky o živej a neživej prírode, o ochrane prírody, vypestovať u detí základné návyky ekologického konania prostredníctvom environmentálneho programu materskej školy **Poznaj a chráň**.
* Poznávať prírodu prostredníctvom bezprostredného kontaktu s prírodou, pozorovaním, bádaním, experimentovaním a praktickými činnosťami.
* Rozvíjať osobnosť dieťaťa tak, že na elementárnej úrovni  dokáže environmentálne nielen myslieť, ale aj konať.
* Napĺňať potrebu dieťaťa sociálneho kontaktu s rovesníkmi.
* Naučiť sa kooperovať v skupine, kolektíve a preberať na seba primeranú zodpovednosť.
* Naučiť sa rešpektovať všeľudské etické hodnoty.
* Uľahčiť dieťaťu plynulú adaptáciu na zmenené prostredie (na materskú i základnú školu).
* Uplatňovať a chrániť práva dieťaťa v spolupráci s rodinou, zriaďovateľoma inými inštitúciami (pri zachovaní etického princípu spolupráce) s rešpektovaním potrieb dieťaťa.
* Získavať dôveru rodičov v individuálnom výchovnom poradenstve a upriamovať ich pozornosť na pozitívne prejavy v správaní sa svojho dieťaťa a v prípade potreby ich nasmerovať na ďalšie odborné poradenstvo s inými odborníkmi (pediater, logopéd, psychológ atď.).
* Rozvíjať a zvyšovať úroveň predčitateľskej gramotnosti stimulujúcim prostredím a aktivitami.
* Rozvíjať u detí zmysel pre estetické kvality prostredníctvom podnetov z umenia a kultúry.
* Utvárať národné povedomie, kladný vzťah k národným hodnotám a tradíciám prostredníctvom histórie nášho mesta Nitra.
* Posilňovať úctu k rodičom, k materinskému jazyku, k štátnemu jazyku a k svojej vlastnej kultúre.
* Získavať a posilňovať úctu k ľudským právam a základným slobodám.
* Pripraviť sa na život v slobodnej spoločnosti v duchu porozumenia, znášanlivosti, tolerancie, rovnosti pohlaví a priateľstva medzi národmi, národnostnými a etnickými skupinami a cirkvami a náboženskými spoločenstvami.
* Naučiť sa rozvíjať a kultivovať svoju osobnosť, pripraviť sa na celoživotné vzdelávanie.

**Vlastné zameranie materskej školy:**

Materská škola podporuje celostný osobnostný, rozvoj detí vo všetkých vzdelávacích oblastiach.

Vlastné zameranie našej materskej školy vyplýva z  naliehavosti a  problematiky

súčasnej doby. Koncepcia materskej školy je dlhodobo zameraná na podporu zdravia detí, osvojenie si zdravého životného štýlu, motiváciu k pohybovým aktivitám a ochranu životného prostredia.

Vytvárame v materskej škole podmienky a prostredie, v ktorom môžu zažívať radosť zo spontánneho pohybu.

Našim zámerom je podnecovať v deťoch túžbu poznávať prírodu, utvárať trvalý vzťah k prírode a potrebu aktívne prírodu chrániť.

V súčasnej pretechnizovanej dobe kladieme dôraz na vytváranie pohody a psychickej vyrovnanosti prostredníctvom estetických umeleckých zážitkov.

K naplneniu nášho zámeru využívame metódu ,,učenia hrou“, zážitkové učenie, bádanie, experimentovanie, čo vyplýva zo ŠkVP našej materskej školy „Učíme sa hravo, zdravo“.

1. **Stupeň vzdelania, ktorý sa dosiahne absolvovaním školského vzdelávacieho programu.**

**Predprimárne vzdelanie** získa dieťa absolvovaní **posledného roka** vzdelávacieho programu odboru vzdelávania v materskej škole.

Predprimárne vzdelanie ukončuje dieťa spravidla v školskom roku, v ktorom do 31.augusta dosiahne šiesty rok veku a dosiahne školskú spôsobilosť.

1. **Dĺžka dochádzky a formy výchovy a vzdelávania.**

Dĺžka absolvovania nášho ŠkVP “Učíme sa hravo, zdravo“ vychádza zo všeobecnej dochádzky väčšiny detí do našej materskej školy, čo je spravidla 3 – 4roky.

Na predprimárne vzdelávanie v materskej škole sa prijímajú spravidla deti **od troch do šiestich rokov veku**; ak je voľná kapacita, možno prijať aj deti od dvoch rokov veku. **Prednostne** sa prijímajú **deti, ktoré dovŕšili piaty rok veku**, **adeti, ktoré pokračujú v povinnom predprimárnom vzdelávaní.** Do triedy materskej školy sa zaraďujú spravidla deti rovnakého veku. Deti, ktoré majú v nasledujúcom roku začať plniť povinné predprimárne vzdelávanie sa obvykle zaraďujú do samostatnej triedy.

**Predprimárne vzdelávanie sa v  materskej škole uskutočňuje formou celodenného niekoľkoročného predškolského vzdelávania.** V prípade záujmu rodičov materská škola poskytne aj poldennú formu výchovy a vzdelávania.

1. **Učebné osnovy.**

Učebnými osnovami školského vzdelávacieho programu **Učíme sa hravo, zdravo** sú

vzdelávacie štandardy vzdelávacích oblastí Štátneho vzdelávacieho programu pre predprimárne vzdelávanie v materských školách.

1. **Vyučovací jazyk.**

Vyučovacím jazykom v Materskej škole Benkova 17, 949 11 Nitra je slovenský jazyk – štátny jazyk Slovenskej republiky.

Predprimárne vzdelávanie sa uskutočňuje v slovenskom jazyku, v súlade so zriaďovacou listinou Materskej školy Benkova 17, Nitra 949 11.

1. **Hodnotenie detí.**

Vnútorný systém kontroly a hodnotenia deti sa zameria hlavne na používanie získaných vedomostí , návykov a zručností zo ŠKVP „Učíme sa hravo, zdravo“ v prepojení s praxou .Hlavným kontrolným prostriedkom je spätná väzba a reakcie detí pri činnostiach s pozitívnym hodnotením.

Kontrolu a hodnotenie detí uskutočňujeme prostredníctvom pedagogickej diagnostiky, pozorovaním, analýzou detských produktov (portfólií prác detí) a úspešnosťou detí v dosiahnutých výsledkoch v procese vyučovania v školských a mimoškolských aktivitách.

Pedagogická diagnostika je realizovaná priebežne a zaznamenaná na diagnostických hárkoch, ktoré si vyberú triedne učiteľky. Diagnostické hárky sú vyhotovované výlučne pre internú potrebu triednych učiteliek. Pre externú potrebu sú vyhotovované len s informovaným súhlasom zákonného zástupcu dieťaťa a dodržaním zákona č. 428/2002 Z .z. o **ochrane osobných údajov***,* v znení neskorších predpisov.

Problematika vnútorného systému kontroly a hodnotenia detí je podrobne rozpracovaná v ročnom pláne vnútornej kontroly školy, ktorý je súčasťou plánu práce školy.

1. **Zdroje.**

* Štátny vzdelávací program pre predprimárne vzdelávanie v materských školách,

Bratislava, Štátny pedagogický ústav, 2016.

* Zákon č. 245/2008 Z. z. o výchove a vzdelávaní (školský zákon) a o zmene a doplnení

niektorých zákonov v znení neskorších predpisov.

* Zákon č. 596/2003 Z. z. o štátnej správe v školstve a školskej samospráve a o zmene a

doplnení niektorých zákonov v znení neskorších predpisov.

* Výtvarné práce detí Materskej školy Benkova 17, Nitra.

1. **Prílohy: Ročný obsahový a tematický plán.**

|  |  |  |
| --- | --- | --- |
| **Mesiac** | **Obsahový celok** | **Téma** |
| **September** | **Ahoj škôlka** | 1. Ja a moji kamaráti ( meno, priezvisko) 2. U nás doma ( rodina) 3. Svet hračiek ( materiály- prírodné a technické a ich vlastnosti, recyklácia) 4. Cestička do MŠ ( bezpečnosť CP) |
| **Október** | **Jeseň** | 1. Jeseň, zima, jar, leto ( ročné obdobia) 2. Jesenné plody (ovocie, zelenina, poľnohospodárske plodiny) 3. V lese ( stromy, kríky, huby) 4. Lesné zvieratá(pozorovanie a porovnávanie podľa určených kritérií) |
| **November** | **Ja som človek,**  **ty si človek** | 1. Moje telo ( ľudské telo) 2. Evička ochorela   ( stav zdravia a choroby)   1. Rastieme zdravo (technologický postup výroby vybraných výrobkov,   zdravé a nezdravé potraviny)   1. Čo je nebezpečné?( možnosti poškodenia zdravia, ochrana proti drogám) |
| **December** | **Zima** | 1. Mikuláš ( ľudové zvyky, tradície,) 2. Padaj sniežik ( zimné športy) 3. Vianoce ( ľudové zvyky, tradície a zmeny v prírode) |
| **Január** | **Prišiel Nový rok** | 1. Dvanásť mesiačikov   ( časové vzťahy – deň, týždeň, rok )   1. Sneh, mráz, ľad   ( počasie, prírodné javy)   1. Vtáky v zime |
| **Mesiac** | **Obsahový celok** | **Téma** |
| **Február** | **Fašiangy** | 1. Remeslá a profesie ( ľudské činnosti, remeslá) 2. Karneval ( ľudové tradície) 3. Farebný svet ( farby ) 4. Tvary ( geometrické tvary) |
| **Marec** | **Moja vlasť** | 1. Z rozprávky do rozprávky (knihy) 2. Nitra – moje mesto ( bydlisko, história, historické objekty) 3. Slovensko – moja vlasť (hlavné mesto, štátne symboly, geografia )   4. Rastlinná ríša(Deň vody - význam vody pre človeka, rastliny a živočíchy,  pestovateľské činnosti) |
| **Apríl** | **Naša Zem je guľatá** | 1. Malý bádateľ (experimentovanie s prírodnými javmi -vyparovanie, rozpúšťanie, vzduch, magnetizmus) 2. Deň Zeme ( rozmanitosť a ochrana Zeme, živá a neživá príroda) 3. Veľká noc ( zvyky a tradície ) 4. Vesmír ( Slnko, Mesiac, hviezdy) |
| **Máj** | **Bol raz jeden život** | 1. Jarné kvety ( kvety) 2. Moja mama ( Deň matiek) 3. Zvieratá a ich mláďatá   ( domáce zvieratá, ich mláďatá )   1. Kto žije v tráve ?   ( drobné a voľne žijúce živočíchy) |
| **Jún** | **Tešíme sa na leto** | 1. Deň detí 2. V  ZOO ( exotické zvieratá, porovnávanie podľa určených znakov) 3. Cestujeme na prázdniny   ( dopravné prostriedky, pravidlá cestnej premávky)   1. Dovidenia škôlka ( rozlúčka) |

|  |  |
| --- | --- |
| **Hlavný koordinátor tvorby ŠkVP** | **Mgr. Miriam Mošaťová** |
| **Spoluautori tvorby ŠkVP** | **Zuzana Lacová** |
| **Bc. Tatiana Buchová** |
| **Bc. Viera Kovárová** |
| **Mgr. Zita Nová** |
| **Mgr. Simona Dirnfeld** |
| **Mgr. Silvia Šinková** |
| **PaedDr. Jana Sádovská, PhD.** |

|  |  |  |
| --- | --- | --- |
| **Platnosť**  **Revidovanie** | **Dátum** | **Zaznamenanie zmeny, úpravy, inovácie a pod.** |
| **Platnosť ŠkVP od** | **01.09.2016** |  |
| **Revidovanie** | **01.12.2016** | Doplnenie vzdelania vedúceho pedagogického zamestnanca – vykonanie 1.atestácie riaditeľky materskej školy |
| **Revidovanie**  **Platnosť ŠkVP od** | **28.09.2017**  **01.10.2017** | Zmenou v ustanovení § 7 ods. 4 sa dosiahlo vypustenie týchto častí zo ŠkVP od 1. septembra 2017   * Personálne zabezpečenie, * Podmienky na zistenie bezpečnosti a ochrany zdravia pri výchove a vzdelávaní * Požiadavky na kontinuálne vzdelávanie pedagogických a odborných zamestnancov |
| **Revidovanie**  **Platnosť ŠkVP od** | **Február 2022**  **Marec 2022** | * Doplnenie tém v súlade so vzdelávacími oblasťami ŠVPPVz * ŠkVP aktualizovaný podľa právneho stavu účinného od 1. januára 2022 |
| **Platnosť ŠkVP od** | **September 2023** | * Kontrola aktuálnosti podľa právneho stavu účinného od 1. januára 2022 |
|  |  |  |
|  |  |  |